মোহনদাস করমচাঁদ গান্ধী মারি ১৮৬৯ সালে পোরবন্দরর হিন্দু মোধ পরিবারে জরম নেসিলগা। তার বাপক করমচাঁদ গান্ধী আসিলতা পোরবন্দরর প্রধান মন্ত্রীগো। মালক পুতলিবা করমচাঁদর চতুর্থ মইলকগো। পুতলিবা গিথানক প্রনামী বৈষ্ণব গোষ্ঠীরগো আসিলি। করমচাঁদর পয়লা মইলক দিয়গিয়ে আকেইগো করিয়া জেলেইশৌ পাসিলা। তানু অকালে মরিয়া গেসিলা বুলিয়া মাততারা। ধর্ম কর্ম করিয়া থাইরি মালকর লগে থায়া বারো গুজরাটর জৈন প্রভাবিত পরিবেশেত্ত দাঙর ইয়া হুরুকাং কালেত্তই তা  অহিংসা, নিরামিষ খানা, আত্মশুদ্ধিরকা হেলকরানি, আর আর জাতর মানুর লগে হবাবালা ইয়া থানি ইত্যাদি নানান বিষয় হিকানি অকরেসিল।